rlitschk/wikidir huggingface dataset:
Da easchte Daumpfwåg'n in Wean håt im Joahr 1834 im Weana Proda sei Ausfoaht g'måcht. Im Joahr 1784 håt da schottische Eafinda William Murdoch (1754–1839) es easchte Lokomobile baut, aus dem si da sölbstfoahrate Daumpfwåg'n, aa Stråß'nlokomotiv g'hass'nt, entwickelt håt. De technische Neiheit vom Daumpfwåg'n is zua Zeit von da Premier' vom Johann Nestroy sein Stückl Die Fahrt mit dem Dampfwagen im Weana Proda in Publekum vuag'stöllt wua'n. A Herr Friedrich Voigtländer håt an soichanan in England um 7.000 Guid'n aufeatig'n låss'n und easchtmois nåch Wean bråcht. A zeitgenössischa Zeidungsartik'l håt üwa de Sensateaun bericht't: „Nachricht den Dampfwagen betreffend: Der durch die öffentlichen Blätter angekündigte, aus England hier angekommene Dampfwagen ist im Prater zur Besichtigung im dortigen Circus aufgestellt, wo derselbe täglich von Vormittag bis Abends 7 Uhr in Augenschein genommen werden kann.“ Aum 26. Oktoba håt a Demonschtrateaunsfoaht in da Proda-Hauptallee ståttg'fund'n, de Hazung von dem Wåg'n håt um viere nåchmittåch vua'm Bau vom duatich'n Circus gymnasticus aug'faungt, und nåcha is a Foaht bis zum Rondeau duachg'füaht wua'n, „[…] und zwar in abstufender Schnelligkeit vom trägsten bis zum schnellsten Laufe. […] Anfang und Ende dieser Fahrt werden durch Pöllerschüsse angezeigt.“. De Hechstg'schwindichkeit von dem Wåg'n is nåch daumåliche Zeidungsbericht'
De Wittelsbacha han oans vo de ejdastn Herrschahaisa vo Eiropa. Se hom de Kine vo Bayern, Schwedn, Dänemark und Norweng, wia aa vo Griachaland, Behmen und kurz vo Ungarn gstejt. Se warn Herzeg vo Baiern, Jülich und Berg, im Rheinland und Pfoizgrafen bei Rhein, mearane Wittlsbacha warn Erzbischef vo Köln und Soizburg. No warns Herrscha vo Holland, Hennegau und Friesland, wia aa z Brandnburg und Tirol. Aa han meara Wittelsbacha remisch-deitsche Kaisa gwen. Am längstn homs in Baiern und in da Pfoiz regiart. In Baiern homs vo 1180 bis 1918 olle Herrscha gstejt, in da Pfoiz vo 1214 bis 1918. De, wo de Leit am bessan kena, han: Da Kaisa Ludwig da Baier, da Kine Ludwig I., da Ludwig II. vo Bayern und d'Kaisarin Elisabeth „Sissi“ von Östareich und Herzogin in Bayern. Da iatzige Chef vom Haus Wittelsbach is da Herzog Franz von Bayern. Er is genauso Chef vom schottisch-britischen Kinegschlecht vo de Stuart. War Bayern no Kinireich, war da Herzog Franz heit Kini Franz I. vo Bayern. As agrate Herkema vo de Wittlsbacha is ned ganz gwieß, aba ois sicha guit, dass vo de Grafn vo Scheyern ostamman. De soin wiedarum vo dem boarischn Herrschagschlecht vo de Luitpoldinger ostamma,
De Gotik is a Stilepoche in da europäischn Kunst vom Middloita. Se is entstondn uma 1140 in da ile-de-France (Gengd um Paris) und hod neadli vo de Oipn bis uma 1500 dauad. Da zuvor herrschende Bau- und Kunststil is ois Romanik bekonnt. Da gotische Stil is nur in da Architektua genau obzugrenzn, währnd des auf de Gebiete vo Plastik und Malerei nid in gleicha Kloaheit möglich is. De Gotik woa a Epochn, wos umd Vabildlichung vo da christlichn Ideenwoid gonga is. Se hod dabei in grossn Umfang mid Symbolik und Allegorie g'orwat. Herausrogende Kunstschöpfung is de gotische Kathedrale, des Gesomtkunstwerk vom Middloita, de wos Architektua, Plastik und (Glos-)Molarei vaeind. In da Architektua untascheidt ma no imma Früh-, Hoch- und Spätgotik, de in de vaschiednan eiropäischn Landschoftn untaschiedlich schnö iwanommen worn san. De Bezeichnung "Gotik" (vo italienisch gotico - fremdartig, barbarisch; ursprünglich a Schimpfwoat, obgleitet vo da Bezeichnung firn Germanenstamm vo de Goten) is in da Renaissance duach den italienischen Kunsttheoretika Giorgio Vasari geprägt worn, dea damid sei Geringschätzung fird middloitaliche Kunst gengiwa dem "goidenen Zeitoita" vo da Antik ausdruckn woit. A wenn die Bewertung vom Vasari heid nimma geteilt wead, is de Bezeichnung iwanumma wuan.
Künzing is a Gmoa im Landkroas Deggendorf in Niedabayern. Da iadsige Buagamoasta is da Bernhard Feuerecker. Künzing liegt in dea Region Donau-Woid, am östlichn End vom Gaibodn. Baggerweihern zum Bodn gibts à in Künzing. Künzing hod oan Fuaßboivaein und an Tennisvaein. Des archäologische Museum Quintana zoagt bedeitende Funde zua Vor- und Friahgschichte vo da Region. In da Gemeinde Künzing gibts dia folgenden Gemarkungen: Girching, Künzing, Wallerdorf, Langkünzing, Girchingerfeld, Herzogau, Piflitz, Grund, Hub, Thannberg, Dorf, Geinöd, Langburg, Dulling, Inkam, Zeitlarn, Forsthart, Meiering. https://www.kuenzing.de/ http://www.museum-quintana.de Künzing: Woppmgschicht vom Haus der Bayerischen Geschichte
Hittschláug is a Gmóah an Soizburger Lónd an Póngau in Ésterreich mid ebber 900 Eihwóner (2020). Da Órscht unterhoitt seid 1989 a Stáudpartnerscháuft mid Borken (Hessen) in Deitschland aussen. Dia Gmóah ligg an Króssáultoi inner, an Póngau im Bundeslónd Soizburg asó ebbs 60 km siadlich vah da Lóndeshauptstáud Soizburg. Orschtstóaé sand: Hittschláug (Hüttschlag) Karteis (Karteis) See (Hüttschlag-See) Dia Náuchbargmóaner vah Hittschláug sand Krossául, Klóahául, Goschteih und Flochau. Netter just Króssául is iwer'an Stráussenweeg zan daglónga. Umara 930 n. Kr. is as Gebiat vam Króssáultoi as erscht Moi in'ner Urkunden dawént wáun. Sei'm Jáu 1000 is as Erschzbistum Soizburg da Grundherr und spáuder a da Lóndherr gwejn. 1672 is as Toi a sejbsténdiger Lóndgrichtsbezirk wáun. Seid 1805 und endgietig seid 1816 kérscht da Órscht za Ésterreich. Sei'm Jáu 1991 liagg a Tóaé vam Gmóahgebiat an Nazionoibark Hóche Tauern. Pfáukirch Seiger Sepp (St. Josef) Toimuseum und Gáusthóf Toiwirscht mid Naziónoibark Info-Zéntrum machtige Fejsnwónd géengiwer vam Órscht Commons: Hüttschlag – Sammlung vo Buidl, Videos und Audiodateien Webseiten vah da Gmóand Gmoadatn vo Hittschláug bei da Statistik Austria
Vorlage:Infobox Gemeinde in Frankreich/Wartung/abweichendes Wappen in Wikidata Nizza (franz.: Nice [ˈnis], okzit. Niça/Nissa) is a Hofnstod in Siidfrankreich, unweit vo da Grenz z Italien zwischn Cannes und Monaco an da Cote d'Azur am Middlmeea gleng. Nizza is de Prefektur (franz. préfecture - Vawoitungshauptsitz) vom Département Alpes-Maritimes. Zsamma mit 23 umliegade Gmoana buidt Nizza de Communauté d'agglomération de Nice-Côte d'Azur. Um 300 v. Kr. is de Stod vo de Phokäa aus da Gengad um Marseille ois Nikaïa gründet worn. Im Middloita is Nizza a Grafschaft (franz. comté) gwen und war imma wieda zwischn Savoyen und Frankreich umstriddn. 1860 is Savoyen und damid aa Nizza zua Frankreich kema (Vadrog vo Turin). Commons: Nizza – Oibum mit Buidl, Videos und Audiodateien Hoamseitn vo da Stodvawoitung (Franzesisch). Infoseitn iba de Côte d’Azur
Amberg is a greisfreie Stod im Regierungsbeziak Obapfoiz in Ostbayern. De historische Stod Amberg, de zu de am bestn erhoitna middloitalichn Stodanlagen vo Eiropa zejt, liegt in ebba 60 Kilometa estli vo Niamberg an da Vils und is gmoasam mit Weidn in da Obapfoiz Sitz vo oana Fachhochschui. Amberg is aa Sitz vom Landratsamt fia an Landkroas Amberg-Suizboch. Amberg is 1034 ois Ammenberg zum easchtn Moi urkundlich erwähnt worn. 1269 iss unter de Herrschaft vo de Wittelsbacha kemma und spada Haptstod vo da obern Pfoiz, de mit da untern Pfoiz (Haptstod Heidlberg) vo na Nemlinie vo de Wittelsbacha regiert worn is. Im Dreißgjaarigen Kriag is Amberg 1620 an Bayern gfalln. 1972 san im Zug vo da Gebietsreform de Ortschaftn Ammersricht, Gailoh, Karmensölden und Raigering eihgmoant worn. 1994 kimmts zua Grindung vo da Fachhochschui Amberg-Weidn. (Stand: Kommunalwoi vom 3. Meaz 2002, vom 2. Meaz 2008 bzw. vom 16. Meaz 2014) 1892–1907: Joseph Heldmann 1907–1913: Georg Schön 1913–1933: Eduard Klug, BVP 1933: Otto Saugel (kommissarisch) 1933–1945: Josef Filbig, NSDAP 1945–1946: Christian Endemann, SPD 1946: Eduard Klug 1946: Christian Endemann, SPD 1946–1952: Michael Lotter, CSU 1952–1958: Josef Filbig, DG 1958–1970: Wolf Steininger, CSU 1970–1990: Franz Prechtl, CSU 1990-2014: Wolfgang Dandorfer, CSU seit 2014:
Anscharing is a Gmoa im oberboarischn Landkroas Traunstoa. De Gmoa liegt im Rupertiwinke und grenzt ans Ostufa vom Waginga See, oba da Ort sejba is a boa Kilometa weg davo. Sei Gmoawoppn hod Anscharing seit 1975. Es zoagt in blau a sibane Schoinwoog iba ana sibane Rosn. De Simbole erinnan mit da Rosn ans Gschlecht von de Ritter vo Lampoding, de Schoinwoog an an Kirchapatron von Anscharing, an hl. Michael. Anscharing hod friara zum Fürstbistum Soizburg ghead. Im Joar 788 is Anscharing s'easchte moi in ana Urkundn erwähnt woan. Da Erzbischof Arno vo Soizburg hod oiß, wos eam ghead hod afgschrim und do hod aa des Dorf "Anschering" dazuazejd. Der Nam kimmt wohrscheinli von Ansheri oder Anskar, wos widarum zoagt, das der Ort noch am Mo gnennt is, der wo so ghoaßn hod und do scheinbor mid seine Leid gwohnt hod. Aus dem Nam is dann noch und noch Anschering worn und wia im 14. Jahrhundert a Kircha baud worn is, hamses schliaßli Kirchanschöring gnennt. 1685 is de easchte Schui erwähnt worn. Bis zum Joar 1810 hod Anschöring zu Soizburg ghert, nachad eascht zu Bayern. Dotmois ham umara 800 Leid in 175 Haisa in Anschöring gwohnt. Ab 1805 wars nachad
Da Landkroas Starnberg liegt im Sidwestn vom boarischen Regierungsbeziak Obabayern. Nachbarlandkroas san im Nordn da Landkroas Fiarstnfoidbruck, im Osten da Landkroas Minga, im Siidostn da Landkroas Bad Däiz-Woifradshausn, im Sidn da Landkroas Weilheim-Schongau und im Westn da Landkroas Landsberg am Lech. Da Landkroas Starnberg werd aa "Fünf-Seen-Land" ghoaßn. Er umfasst an nordwestlichen Landstrich vom Starnberger See und an Weßlinger See, an Wörthsee, an Pilsensee und Teile vom östlichn Ammersee. Zwischn am Starnberger See und am Ammersee erstreckt si a Hügllandschaft, de bei Tutzing mit der Ilkahöhe (728 m) de hechste Erhebung im Kroasgebiet hat. An seim Nordufa valasst de Würm an Starnberga See. Sie hat si a engs Flussbett gram und valasst bei Krailling as Kreisgebiet in Richtung Minga. Des Gebiet vom Landkroas ghert scho recht lang zua Bayern. 1803 is des Landgricht Starnberg errichtet worn, des zum Isarkreis ghert hot, der 1838 in Oberbayern umgnennt worn is. 1862 iss Teil vom Beziaksamt Minga links vo da Isar worn und 1879/1880 vom Beziaksamt Minga II. Eascht 1902 is a eigens Beziaksamt Starnberg errichtet worn. 1939 iss in Landratsamt umdaft worn, der Beziak hoaßt seitdem Landkroas Starnberg. Im Rahmen vo da Gebietsreform in Bayern 1972 is da Landkroas Starnberg um a
Da Landkroas Garmasch-Partakurch lieg im Sidweschtn vom boarischn Regierungsbeziak Obabayern. Nochbaalandkroas san im Nordn da Weilheim-Schongau, im Oschdn da Doiz-Woifrodshausn, im Sidn s eschterreichische Bundesland Drull und im Weschtn da Regierungsbeziak da schwäbische Landkroas Oschtallgai. Da sidliche Doal vom Landkroas, des Werdnfoisa Land, isch doalweis hoachalpin mit dia Foismassive vom Karwendel- und Weidastoagebirg (Zugspitz 2.964 m) und lieg an da Grenz zu Drull (Eschtareich). Noch Nordn hockt si deis Gebirg bis zua voralpina Büchilandschaft vom Pfaffnwinkls mit seine Sea und ausdehntn Moore. Um 1000 n. Kr. isch deis Gebiet Besitz vo dia Welfen, dia ou de Burg Werdenfois baut hom. 1249 hod deis Hoachstift Freising, da Freisinga Bischof, den welfischn Besitz und 1294 ou dia Grafschaftn Mittanwoid und Partakurch koft keit und de reichsunmiddelbore Grafschaft Werdenfois gmocht keit, de eascht 1803 in da Säkularisation aufglöst worn isch. Des Gebiet isch noch Bayern kemma, des 1803 des Landgricht Werdenfels errichtet hod, des zeascht zum Innkroas und 1814 zum Isarkroas (ab 1838 Obabayern) ghert hod. 1862 isch na do draus deis gleichnamige Beziaksamt gworn, deis 1879 in "Bezirksamt Garmisch" umghoas worn isch. Noch da zwangsweisn Vaeinigung vo de Gmoana Garmasch und Partakurch 1935 hod ou deis Bezirksamt und na 1939 deis Landratsamt
pd1pd5 Da Zugspitz is mid 2962 m ü. NHN da hechste Beag vo Bayern und vo Deitschland. Se kheat zum Wedastoagebiag in de Neadlichn Koichoipn und is Grenzbeag zwischn Bayern und Östareich. An Nam hod da Zugspitz duach de vuin Laanstrich an de Steiheng vom Noad-Fuaß. Da Zugspitz is der Hauptgipfe vom Zugspitzmassiv, zu dem aa de ibrign, as Zugspitzplatt umrahmaden Gipfen (Schnääfernakopf, Wedaspitzn) bis hi zum Gatterl (2023 m) zejt wern. Am Zugspitzmassiv treffan da Wedastoa-Hauptkamm (Grenz zwischn Östareich und Deitschland), da Blassenkamm und da Waxnstoakamm zamm. Im Massiv san zwoa vo de drei boarischn Ferner, da Schnääferner und da Hejnzoiferner. Da Leitnant Josef Naus is midm Messghuifn Maier und am Beagfiara Joh. Georg Deutschl am 27. August 1820 ois easchta namentli bekannta Beagsteiga afm Zugspitz gwen. Am 19. Juli 1900 is a Observatorium am Gipfe eigweiht worn. De Bayerische Zugspitzboh, a mätaspuarige Zahnradboh, is in de Joar 1928–1930 baut worn, spada san no andare Bohna dazuakema. Aus da Luft Zugspitzplatt und Zugspitz vo da Hoachn Munde Commons: Zugspitze – Oibum mit Buidl, Videos und Audiodateien Homepage vo da Bayerischen Zugspitzbahn Homepage vo da Tiroler Zugspitzbahn Jubiläumsgrat Zugspitz Jubiläumsgrat auf de Zugspitz Zugspitz bei Steinmandl.de Hiebeler, Toni: Zugspitze –
Laiboch is d'Haubtstådt und mid 284.355 (2019) gleichzeidig d' greessde Stådt vau Slówénien. D'Stod liigt an dé Fliss Save und Laibåch (Ljubljanica) im Laibåcher Beggen. De Stod is as bólitische, wirtschoftliche und kuiturëje Zéntrum voh Slówénien und Siz voh am Rémisch-katólischen Erzbischóff. Sei'm Jor 1919 gibts d'Universitet Laiboch. Nochéfóingd a Listn vau dé Stådteile vau Laibåch noch'm Oifabet: Es gibt drei vaschiadane Erklearungan fir d'Herkumft vom Nåm. Da slówénische Stodnåm "Ljubljana" kimmt entwéder voh "ljubljena", dés hoasst asó vü wia "gliabte Stod", óder vom lateinischen Flussnåm "aluviana". Da boarische Nåm "Laiboch" derfad vom Fluss Laiboch ogloatt seih, an dém d'Stod liigt. Dé Endsüm "-och" kimmt in vü boarische Flussnåm vur. In Ésterreich (vuroim in Kernten und a' da Steiermork) und Boarn wird noch wia vur dé Bezeichnung "Laiboch" vawéndt, driwer aussé in Norddeitschlånd (Breissen) hod si mer óder wéniger da slówénische Nåm "Ljubljana" durchgsétzd. 's deitsche Auswertige Åmt in Deitschlånd vawéndt boade Bezeichnungan parallë. Des von de Rema grindte Emona (Colonia Emona/Aemona/Iulia tribu Claudia) woa zwoa an da Stöi vom heiting Laiboch, is owa in da Vöökawaundarung untagaungan und is desweng nur a Vuagängasiedlung vo da heitign Stod. Laiboch is im Zug vo da Ostkolonisazion vo Siedla ausm Herzogdum Bayern
Vorlage:Infobox Staat/Wartung/NAME As Fiaschtndum Monaco is a Stodstoot in Westeiropa. Es liegt, vo Frankreich umschlossn, an as Middlmeea-Gstod in da Nachan zua italienischn Grenz. Frankreich is fia de militärische Sicherheit vo Monaco zuaständig. Da Nama geht auf griachische Siedla zruck, de wo si im 5. Joarhundat v. Kr. im Gebiet vom heitign Monaco niedaglossn ham. Heit is Monaco bsundas bei de Reichn vo da Wejd ois Wohnsitz begeat, wei koa Einkommensteia und koa Erbschaftsteia erhom werd und im Ausland begangane Finanzvergehn net vafoigt wern. Monaco steht seit am 13. Joarhundat unta da Herrschaft vo de Grimaldi (urspringli aus Genua). 1731 is de männliche Linie vo da Familie ausgstorbn, de Familie Goyon-Matignon (eigheirat) is in Nama und Herrschaft nochgfoigt. Am 17. Juli 1918 is a Erschts Bilaterals Obkomma mit Frankreich gschlossn worn. Internationale Aufmerksamkeit hots 1956 gem, wia de amerikanische Schauspuiarin Grace Kelly an Fiaschtn Rainier gheirat hod. 1993 is da Beitritt zur UN eafoigt. Seitm 7. Jenna 2000 gibts an ständigen Vertreter bei der EU in Brüssel. 2005 is des Zwoate Bilaterale Obkomma mit Frankreich gschlossn worn. Des Fiaschtndum liegt an da franzesischen Mittelmeagstod, auf 43° 44' neadlicha Broadn und 7° 25' estlicha Läng zwischn da franzesischn Stod Nizza im
BW Judenburg oda Judnbuag is ane von 17 Bezirkshauptstädte in da Steiamork, nämli vom Bezirk Judenburg. Es liegt in da oft gnauntn Krisenregion westliche Obasteiamork, genaua im Eichföd, wos a relativ großes Toi is. Irgendwaun so ums Joar 1074 hot so ana a Urkundn ausgstöt, wo a Ort naumens "Judinburch" gnaunt wead. Jetzt kunnt ma manen, durt haum vui vü Judn gwohnt, wie gsogt: kunnt ma manen, wal eigentli hots do nur an so an Typn gebm, der irgendwie mit Judin ghaßn hot. Jedenfois die Stod is gwochsn und hot 1224 die Stodrechte erhoitn. So is Judnburg a bedeitendes übareggionales Haudelszentrum woan, und unta aundan hots a vü Haundel mit die Venezia geben, wos ma a am Stodbüd va Judnburg recht guat segn kaun, wal da Stodurm (mittlaweile mit an Planetarium ausgstottet) is typisch italienisch. Da Stodurm ist übrigens a es Wohrzeichn von Judenburg und is bereits im 15. Joarhundat als Glocknturm fia die danebrige Kirchn baut wurn. Irgendwaun hot man daun aba als Wochturm vawendat, wal vo obn oba siegt ma die gaunze Stod und somit a a Feia, wauns irgendwo zum brennan aufaungan tat, wos im 19. Joarhundat efta passiert. Bledaweis hot daun eben so a Feia de
Marburg an da Drau is mid 112.065 Eihwónern (2019) dé zwoatgreessde Stod voh sowoi Slówénien, ais wia da historischen Steiamoak. D'Stod is a rémisch-katólischer Erzbischóffssiz und hod seid 1975 a Universitet. Marburg liigt am Fuess vom Bochern-Gebirg (Pohorje) im Sin voh da Stod, ba d'Windischen Bichén (Slovenske gorice) in Norn und am Uafer voh da Drau. Marburg is d'greessde Stod voh da Untersteiermork (Spodna Štajerska). Dé naxdglegane greesserne Stod is Graz in da Mittelsteiamoak in Ésterreich, mid der's heid oiwei éngane kuiturëje und wirtschoftliche Vabindungan bfleegt. A Beispü is dodafir d'EU-Regió Graz-Marburg. Marburg im Fruejor 2004 's Rodhaus voh Marburg Luftaufnåm: im Hintergrund d'Windischen Bichén (Slovenske Gorice) Fredi Bobič (Fuessboispüer) Drago Jančar (Schriftstëer) Anton Martin Slomšek (Bischof voh Lavant/Maribor) Elfie Mayerhofer (*1917 †1992 Fümschauspüerrin und Séngerrin) Wilhelm von Tegetthoff (Admiroi voh da k.u.k-Marine) Aleksander Knavs (Fuessboispüer) Ferdinand Wittenbauer (*1857 †1922, Ingenieur) Amalie Weiss (Séngerrin) Sani Bečirovič (Basketboispüer) Ostareich Graz (Ésterreich), seid 1987 Vaoanigts Kinireich Greenwich (Vaoanigts Kénigreich) Serbien Kraljevo (Serbien) Deitschland Marburg (Deitschlånd), seid 1969 Krowozien Osijek (Króazien) Luxnbuag Petingen (Luxemburg), seid 1992 USA Pueblo (Vaoanigte Stooten) Russland St. Bedersburg (Russlånd) Ungarn Stoahamånger (Ungarn) Frankreich Tours (Frångreich) Italien Udine (Italien) Commons: Marburg an da Drau – Sammlung vo Buidl, Videos
Pressburg deitsch: Pressburg, ungarisch: Pozsony, slowakisch umgongssproochlich: Blava - u. U. leicht obwertend), is de Haptstod vo da Slowakei und vo da Bratislavský kraj mid uma 420.000 Eiwonern (2014). Pressburg liegt im Dreiländereck on da Doaner, direkt on de Stootsgrenzen zu Östareich und Ungarn, sowia unweid vo da Stootsgrenz zua da Tschechei (zirka 60 km) und is netta 60 km vo Wean entfernt. In Pressburg befinden se mererne Universitäten und vaschiedane ondre Hoochschuin, Theater, Museen und Kuitureirichtungen wia zum Beispü de Filharmonie. Da heidige slowakische Nom vo da Stod is eascht 1919 offiziej eigfiad worn. Bis dohi is de deitsche Bezeichnung Pressburg (domois: Preßburg), de ungarische Bezeichnung Pozsony, sowia de vom deitschen Nom obgloattade slowakische Form Prešporok yblich gwen. Heitztog setzt se a im deitschn Sprochraum imma mehr de slowakische Bezeichnung durch. Bis 1945 is de Stod measprochig gwen: gredt is slowakisch, deitsch, ungarisch und krawodisch worn. Seidher dominiards slowakische. Bratislava list 31 Partnastädt auf: Ständiger Ausschuss fia geograafische Nomen (StAGN): Ausgewöde deitsche Exonyme. Archiviert vom Original [1] am 13. Juni 2007; abgerufen am 18. Juni 2007. Zahranicné partnerstvá: Bilaterálna spolupráca: Oficiálne stránky Hlavného mesta SR Bratislavy. Archiviert vom Original [2] am 23. Septemba 2015. Abgerufen am 1. Juni 2015.
Koordinaten fehlen! Hilf mit. ... Da Schachen is a Aussichtspunkt im Wetterstoa-Gebirg. Vo do hod ma an guadn Blick aufs Zugspitzmassiv. Auf'm Schachen gibts oans vom Kini Ludwig am Zwoatn seine Schlösser. S' "Königshaus am Schachen" is im Vagleich zua de andan Prunkbauten vo eam recht kloa. Ma kimmt nua z'Fuaß oda mit'm Radl hi. Vo Elmau iaban "Königsweg" bracht ma z'Fuaß guade drei Stund. Desweng han do deitlich weniga Touris untawegs wia bei de andan Schlösser. Fälschlicherweis werds manchmoi ois Jagdschloß bzeichnet, da Ludwig seiba hod aba nix vo da Jagd ghoidn. Vo außn und im Erdgschoß is ois eha schlicht, im Obergschoß gibts as Türkische Zimmer, des se prunkvoll am Stil vo orientalische Paläste orientiad. Do han de Fenster bunt, ma ko oiso gar ned de scheene Aussicht genießn.
Langburg is a gloans Dorf in da Gmoa Künzing im Landkroas Deggndoaf in Niedabayern. Es liegt in da Region Doana-Woid am Ostend vom Gäubodn und hod ungefahr 50 Einwohna. In Langburg gibts an Haufa Baggerweiha zum bodn. Do kumma Leid vo weithea hi. Langburg is aa da aktuelle Doafmoasta im Fuaßboi vo da Gmoa Künzing. https://web.archive.org/web/20080916133348/http://www.kuenzing.de/
Brad oda Wuaschtbrad (vo oidhochdeitsch brāto, „schiares Fleisch, Wachteule“) is a gaunz fein ghockts oda gmoins Fleisch, des wos ma vua oim zan Wuascht mochn braucht. In a Brad kummt Fleisch, Speck, Gwiaz, Soiz und a Eis fia de Kühlung. Fias weiße Brad wiad Kochsoiz vawendt, fias rote Brad wiad Nitritpöklsoiz beigmischt. Professionö wiad s Brad heitzdog mit an elektrischen Kutter hergstöd. Ban Kuttern wiad Fleisch zu ana sämign Massn zamoin, indem des Eiweiß aus de Musklfasan vom Fleisch aussagläst wiad. A optimois Ergebnis erreicht ma nua daun, waun da Emulsionspunkt vo 12 °C duachlaufn wiad. Duach den gaunz Heastöllungsprozess griagt des Brad de Bindung, de wos fia a Wuasch notwendig is. Brad kaun owa jeda söwa mit an Fleischwoif heastön. Des hod friacha jeda Baua ban Schlochtn und Vawuaschtn söwa gmocht. Vua da Eafindung vom Fleischwoif hod mas Brad mitn Wiegemessa gmocht. De urspringlichste Fuam vo da Bradheastöllung woa da Mörsa. Fia a poa Wuaschsuatn wiad zweng da Optik a Grundbrad ohne Speck gmocht. Des nennt se daun Mogabrad oda Rindabrad, waun nua Rindfleisch vawendt wiad. So a Mogabrad is dunkla und suagt ba höin Fleischeinlogn fia an bessan Kontrast. Brad vawendt ma ned nua ois Wuaschtfüllung sundan aa
Da Bezirk Judenburg in da Steiamork grenzt an die steirischen Bezirke Murau, Liazn, Leobn und Knittelföd und hod a im Süden a Grenz zu Kärntn. Der Bezirk hot a Flächn vo uma 1.100 Quadratkilometa und net gaunz 50.000 Einwohner, dei aba scho seit nochn Wötkriag imma weniga wern, wals im Bezirk vo da Orbeit her net grod guat ausschaut. Die Bezirkshauptstod hast gleich wia da Bezirk nämli Judenburg. Im Bezirk gibts 24 Gemeinden, vo denen vülle aba aus mehrernen klanan Ortschaftln besteht. Fuigande Gemeindn gibts: Amering, Bretstein, Eppenstein, Fohnsdorf, Hohentauern, Judenburg, Maria Buch - Feistritz, Obdach, Oberkurzheim, Oberweg, Oberzeiring, Pöls, Pusterwald, Reifling, Reisstraße, Sankt Anna am Lavantegg, Sankt Georgen ob Judenburg, Sankt Johann am Tauern, Sankt Oswald - Möderbrugg, Sankt Peter ob Judenburg, Sankt Wolfgang - Kienberg, Unzmarkt - Frauenburg, Weißkirchen und Zeltweg.
Koordinaten fehlen! Hilf mit. pd1pd3 Da Mont Blanc [mõˈblã], auf italienischa Seitn Monte Bianco [ˌmonteˈbi̯aŋko] (ois zwoa hoaßt „weißa Berg“), is mit 4810 m Hecha da hechste Berg vo de Oipn. De Frage, ob er aa hechsta Berg vo Eiropa is, hängt davo ab, ob da Elbrus (5642 m) zu Europa oder zu Asien zählt werd. Des gesamte Montblanc-Massiv ghert zu de Savoyer Alpn. Vom Gipfe bis zu a Hecha vo 2440 m san seine Häng mit a Eiskappn bedeckt, die bis zua 28 m dick is. Da Mont Blanc bsteht aus Granit und hot zwoa völlig vaschiedne Gsichta: Im Nordn is er rund und fast ganz vo Ferner bedeckt, vo Siidn is er a markanter Felsklotz mit gache Wänd. Nach Nordwesten geht da Bossesgrat in Richtung auf'n Dôme du Goûter und de Aiguille du Goûter, nach Nordostn da Verbindungsgrat zu seine Trabantn Mont Maudit und Mont Blanc du Tacul. Nach Sidn gehn zwoa wuide Felsgrot, de üba 3500 Höhenmeta bis ins italienische Val Veny umireichan, der Brouillardgrot (im Westn) und da Peutereygrot (im Ostn), dazwischn da kloane Innominatagrot und der Freney-Pfeiler. Stefano Ardito: Mont Blanc. Die Eroberung eines Bergmassivs. K. Müller Verlag, Erlangen 1996, ISBN 3-86070-294-7 Helmut Dumler und